Kaštieľ v Snine

Kaštieľ v Snine je klasicistická budova kaštieľa v Snine, ktorá vznikla prestavbou pôvodnej drevenej budovy v roku 1781 pre grófku Teréziu van Dernáthovú. Návršie, na ktorom sa nachádza dnešný Sninský kaštieľ, sa v historických listinách spomína pod názvom Lisa /Lysá/. Prvá zmienka o drevenej kúrii, ktorá sa tu prvotne nachádzala, pochádza z roku 1646. Po grófkinej smrti jej synovia predali v roku 1799 Sninu aj s kaštieľom Jozefovi Rhollovi, baníckemu a hutníckemu podnikateľovi. Rholl nechal odliať aj tri Herkulove sochy, z ktorých jedna je dodnes na nádvorí kaštieľa. Po Štefanovi Rhollovi, ktorý nemal mužského potomka, sa v roku 1857 stala dedičkou kaštieľa jeho dcéra Klára, vydatá za grófa Teodora Čákiho. V roku 1865 kaštieľ kúpil gróf Coburg z Belgicka a po ňom gróf Štefan Ocskay. V piatok 5. júla 2013 napoludnie sa na nádvorí kaštieľa uskutočnilo otvorenie zrenovovaného kaštieľa, a to bohoslužbou. Po jej skončení a posvätení kaštieľa priamy potomok vtedajších vlastníkov kaštieľa a zároveň čestný občan mesta Snina, Dušan Roll, odovzdal symbolický kľúč primátorovi mesta, Štefanovi Milovčíkovi. História kaštieľa 1780 – začiatok výstavby murovaného kaštieľa grófkou Teréziou Vandernathovou 1788 – podnikateľ Jozef Rholl vzal od Henrika Vandernatha do zálohu Sninu 1800 – J. Rholl dokončil výstavbu kaštieľa 1850 – vlastníčkou kaštieľa sa stala Klára Csákyová, vnučka J. Rholla 1911 – kaštieľ a celý veľkostatok v Sine odkúpil gróf Jozef Degenfeld z Debrecína 1917 – kaštieľ predaný Zemplínskemu lesnému hospodárstvu v Ružomberku 1948 – 1993 – užívateľom kaštieľa sa stala Stredná ruská škola, Stredná všeobecno-vzdelávacia škola s ukrajinským vyučovacím jazykom, Stredné odborné učilište poľnohospodárske 1995 – 2009 – vlastníkom je Michal Merga 2009 – vlastníkom sa stáva mesto Snina 2012 – 2013 – komplexná rekonštrukcia kaštieľa. Historická pamiatka obnovená z prostriedkov EÚ za cca 1,6 mil. eur. Fotogaléria Referencie Pozri aj Snina Zoznam kaštieľov na Slovensku Iné projekty Commons ponúka multimediálne súbory na tému Kaštieľ v Snine